text:
Innkomið skundmál
Innkomið skundmál
Úrskurðarfundur 31.10.2017
Fasti Gerðarrættur í R7
Nýggjur gerðarrættarformaður
Kára á Rógvi til minningar
Tá Fasti Gerðarrættur heitti á meg um at skriva minningarorð um Kára á Rógvi, nú hann fór so brádliga og alt ov ungur, segði eg ja beinanvegin. Tað er kortini í tungum huga at eg skrivi hesi orð um skyldmannin, vinmannin og starvsfelagan Kára.
Kári var borin í heim tann 4. mai 1973 í Tórshavn. Foreldrini vóru Eyðun á Rógvi og Sunneva Dalsgaard. Systkini vóru tvey, Elin og Heri. Hann giftist við Jóhannu og fingu tey trý børn, Bragi, Brestir og Bryndis. Hann doyði tann 14. februar í ár, bert 41 ára gamal.
Eftir lokið studentsprógv í Hoydølum fór Kári í 1993 at lesa løgfrøði í Keypmannahavn, haðan hann fekk prógv í 1998.
Hansara hugur rakk út um eingjargarðarnar, og las hann eitt ár í Aberdeen, haðan hann fekk Master of Laws prógv í 1999. Eftir stutt skeið sum sakførarafulltrúi kom Kári til ta niðurstøðu, at hansara yrkisskeið heldur skuldi vera at skriva um og kenna í løgfrøði, og longu í 2000 fekk hann saman við øðrum í lag at stovna Føroya fyrsta, og einasta, fakliga tíðarrit í løgfrøði, har nógvar áhugaverdar greinir eftir Kára eru at finna.
Seinni fekk Kári í lag, at sett varð á stovn reglulig undirvísing í lóg á Samfelagsdeildini á Fróðskaparsetrinum, Grundskeið í lóg, har undirvíst varð í løgfrøði við støði í føroyskum viðurskiftum og í evnum, sum høvdu týdning í føroyska gerðandisdegnum. Mong eru tey, bæði í almennari fyrisiting og øðrum størvum, sum í hesum skeiðum hava fingið eitt hollari støði at standa á í dagliga starvinum.
Sum Kári segði í einari samrøðu við føroyskar løgfrøðilesandi, hevði hann hug at vera akademikari, og fór hann tí undir víðari lesnað við Háskóla Islands, miðandi ímóti ph.D prógvi, sum hann fekk í 2009. Í hesum sambandi skrivaði hann lærda ritgerð við heitinum West-Nordic Constitutional Review – a Comparative Study of Scandinavian Judicial Review and Judicial Reasoning. Í ritgerðini viðger hann ymiska háttalagið, ið dómstólarnir í Noregi, Íslandi og Danmark nýta, tá teir skulu taka støðu til í hvønn mun lógir ella aðrar fyriskipanir eru í samsvari við grundlógirnar ella aðrar fyriskipanir við hægri rættarstigi, eitt nú evropeisku mannarættindasáttmálarnar. Sera áhugaverður lesnaður hjá teimum, ið hava áhuga í løgfrøði á høgum stigi. Ritgerðin kom í 2013 út sum bók á danska løgfrøðiforlagnum DJØF. Eg hevði ta gleði at lesa handritið og koma við ymiskum smávegis viðmerking og uppskotum, og skemtingarsamur, sum Kári altíð var, sendi hann mær eitt eintak av bókini við orðunum: ”Tú ert so staðfesti fyrsti lesarin”.
Skuldi løgfrøði mennast sum viðkomandi lærugrein á Setrinum var neyðugt við lærubókum við støði í føroyska veruleikanum. Kári fór tí undir at útvega hesar, og byrjað varð við lærubók í fyrisitingarlóg, ið hann skrivaði saman við Bárði Larsen. Bókin kom fyrst sum fyribilsútgáva, ið varð send áhugaðum at koma við viðmerkingum og uppskotum til umbøtingar, og sum onnur økta útgáva í 2012. Bókin er skipað í seks tættum, har sera gott innlit fæst í fyrisitingarreglur og krøv til sakliga fyrisiting. Stílurin er tann eyðkendi “kárastílur”, ið á ein lættskiljandi og stundum skemtiligan hátt greiðir teir torførastu spurningarnar.
Í 2013 kom bókin Felagsverklóg, eisini sum fyribilsútgáva, ið er ein lærubók um føroyskan kollektivan arbeiðsrætt. Vónandi tekur onkur yvir, har Kári varð noyddur at gevast, soleiðis at onnur økta útgáva eisini kemur av hesi bókini.
Eg fari at loyva mær at endurgeva hetta lítla brotið burturúr bókini, ið sýnir, hvussu væl Kári dugdi at orða seg. Undir yvirskriftini Kom og trætast skrivar hann:
“Mangan er at frætta um ivamál í felagsverklóg. Spyrt tú, hví tey ikki føra mál um spurningin, verður ofta svarað: “føra vit eitt mál kunnu vit tapa!” Ja, eyðvitað. Men føra tit ikki mál, ber ikki til at vinna. Okkurt er mentanarliga farið av sporinum, tá vit heldur lata spurningin liggja, seta bulldozaran fyri portrið, ella halda fast uppá hvør sína støðu. Allir partar líða undir áhaldandi óvissu og teirri ójavnu kappingarstøðu, ið stendst av ymiskligari viðferð. Tá ið ræður um tey mongu ivamál ið eru í felagsverklóg, er tað mótsatta av at vinna málið ikki at tapa tað, heldur at fáa greiðu á støðuni: ikki at føra málið – og ikki at semjast á annan hátt- er veruliga tapið, tí virki, stovnar, leiðsla og løntakarar skulu áhaldandi liva við óvissuni.”
Kann tað sigast greiðari?
Undirvísingin í løgfrøði byrjaði í smáum við Grundskeiði í lóg, ætlað teimum, sum í almennari fyrisiting og á annan hátt fingust við málsviðgerð, har grundvitan í løgfrøðiligari metodu var ein fortreyt. Hetta skeiðið varð sera vælvitjað. Í 2013 varð farið undir Masterskeið í løgfrøði. Kári varð tilnevndur professari í løgfrøði við Setrið í 2014, sum fyrsti og higartil einasti føroyski professari í løgfrøði.
Eg má nú umrøða tað, sum eg meti vera størsta bragd Kára. Eg gangi neyvan nøkrum ov nær, tá eg sigi, at hann var hjartað og motorurin í arbeiðinum við at seta Fasta Gerðarrætt á stovn.
Síðan “Arbejdere” og “Arbejdsforhold”, sum tað eitur í heimastýrislógini, vórðu yvirtikin í 1948, hendi millum nakað og einki við at lóggeva ella á annan hátt skipa fyri dagføring av reglunum á hesum týdningarmikla samfelagsøki. Partarnir á arbeiðsmarknaðinum høvdu sínar lønarsáttmálar, men almenn regulering av viðurskiftunum fanst stórt sæð ikki. Tó vóru tær donsku reglurnar frá fyri 1948 framvegis í gildi í Føroyum, men tær høvdu alt minni veruligan týdning sum frá leið.
Ymiskar royndir vórðu gjørdar at skipa viðurskiftini, men uttan úrslit. Einki var væntandi frá almennari síðu. Tað var reiðiliga vandaleyst at fara í verkfall, og eingin var at taka støðu til, hvørt verkfall var lógligt ella ikki, uttan vanligu dómstólarnir, har málsviðgerðin kundi taka fleiri ár. So hendi tað, at almennur arbeiðsgevari fann uppá at fara í fútarættin, og nú kom hvøkkur í, tí fútarætturin kundi viðgera tílík mál eftir einum seinnaparti og kravdi harafturat ikki trygd frá almennum stovnum.
Kári gjørdist formaður fyri einum arbeiðsbólki við umboðum fyri báðar partar á arbeiðsmarknaðinum, og kom við tí hugskotinum at brúka eina meira enn hundrað ára gamla danska gerðarrættarskipan sum grundarlag undir einari loysn, og førdi hetta til, at Fasti Gerðarrættur varð skipaður í sáttmála millum partarnar, á løntakarasíðu 47 feløg og á arbeiðsgevarasíðu 10 feløg. Gerðarrætturin varð skipaður við einari nevnd, har Kári var formaður frá byrjan til sín deyð, og einum dómarapaneli. Fasti Gerðarrættur skal, umframt at loysa trætur partanna millum, eisini tulka sáttmálar og savna, menna og kunna um føroyskan arbeiðsmarknaðarrætt.
Umframt at skriva alt regluverkið, fáa so nógv feløg við í sáttmálan og, frá tí at gerðarrætturin fór at virka fyri ellivu árum síðan, var Kári sum nevndarformaður ótroyttiligur í sínum starvi at varðveita gerðarrættin sum eitt nútímans amboð at medvirka til skil og friðarlig viðurskifti á arbeiðsmarknaðinum. Eitt sera týdningarmikið arbeiði í hesum sambandi var, at Kári fekk savnað ein hóp av úrskurðum, dómum og øðrum tilfari um føroyskan arbeiðsrætt, sum hann legði á heimasíðuna hjá Fasta Gerðarrætti við einari leitiskipan, ið ger tað lætt at finna tilfar um ávíst evni, tú hevur brúk fyri at lýsa rættarstøðuna.
Kári royndi seg eisini í politikki. Hesin parturin av hansara ótrúliga virknisfýsni man kortini vera tann, ið hann fekk minstu gleði burtúr. Eitt av hansara endamálum var at skapa opnari samstarv millum flokka og millum samgongu og andstøðu. Hesum kom lítið burtúr, og úrslitssøkin sum Kári var misti hann tolið. Her skal ikki sigast meira um tann partin avstarvi Kára. Tað mugu onnur gera, ið hava skil fyri føroyskum politikki.
Sum skrivari í Grundlógarnevndini var Kári sera virkin og breyt upp úr nýggjum á mangan hátt, ikki minst við at endurskapa mangt av tí mest rámandi málbrúkinum í fornum norrønum lógarmáli í nútíðar høpi. Heldur ikki hesum kom nakað burturúr. Fyrst vóru løgtingsmenn ójavnir á máli um alvans rætta navn, og síðan var okkurt í innihaldinum, ið forðaði fyri semju.
Hóast Kári gavst í politikki helt hann ikki uppat at gera viðmerkingar til almenn viðurskifti. Millum tað seinasta hann skrivaði var ein viðmerking til ta tá nýbyrjaðu kanningina av sonevnda tunlamálinum, har hann fýltist á, at tað var ov smalur arbeiðssetningur, ið kanningarstjórin hevði fingið, bert at kanna, um brot var framt á lóg um ábyrgd landsstýrismanna. Hann helt, at tað hevði verið gull vert hjá framtíðar løgfrøðingum og øðrum embætisfólki og ráðgevum at fingið hesa søguna útlagda, so vit vistu, hvør bar seg fyrimyndarliga at, og hvør ikki, heldur enn bert at leita eftir “vissu fyri revsing”. Hetta er skriva í august, tá sum Kári sigur tíðin nærkast fyri seyðasýningum, og so kann hann ikki lata vera við at enda við at samanbera kanningarsetningin við eina seyðasýning, sum bert snúði seg um at vraka summar brundir og als ikki geva premiur.
Sum lið í at víðka sínar royndir fór Kári til Danmarkar í desember 2014 at vera dómari í Eystara landsrætti í nakrar mánaðir. Hann gleddi seg til hetta, og vit skemtaðu við, at nú fóru vit helst at síggja aftur í teimum dómum, hann var við at siga, hansara ráð í doktararitgerðini, at dómarar grundgóvu betur fyri sínar dómar, enn ofta verður gjørt, tá teir einans vísa til “sagens samtlige omstændigheder” ella “helhedsbetragtninger”.
Soleiðis skuldi ikki ganga. Eftir stutta og harða sjúkralegu doyði Kári tann 14. februar av hesi herviligu sótt, ið hvørki sparir gomul ella ung. Eg kann ikki lata vera við at hugsa um, at Kári ognaði bókina Felagsverklóg abbanum Eyvindi Dalsgaard við hesum orðum: “Abbin er fyrimynd mín sum fakmaður og granskari – og doyði tíverri alt ov ungur.” Abbin var borin í heim tann 1. mai 1905 og doyði tann 22. desember 1952, og gjørdist 47 ára gamal.
Hesi orð um abban kunnu av sonnum sigast um Kára sjálvan, og við teimum fari eg at enda. Vit eru nógv, ið sakna Kára, men allarmest hansara nærmastu, ið mest hava mist.
Halgir Winther Poulsen


c: text/html

text:
- Publiceret den 07 novembur 2012
- Víst: 75139
Tað er lítið at ivast í, at í hvørji einastu bygd í landinum liva/livdu orð og vendingar, ið ikki røkka/rukku út um eingjargarðin. Soleiðis var eisini her í bygdini. Her fara vit sum frægast at royna at samla eitt sindur av hvørjum. Óivað er okkurt av hesum meira vanligt, enn vit billa okkum inn, og møguliga er okkurt óvanligari, enn vit billa okkum inn. Vit byrja her við nøkrum, ið vit hava liggjandi, men høvuðstankin er at samla orð og vendingar, sum vit halda vera serlig fyri Gjáar bygd. Skal hetta bera til, so mugu tit – kæru bygdarfólk – leggja høvdið í blot og lata okkum frætta, tí tað er synd, um hesir dýrgripir ikki koma eftirkomarum okkara til góðar.
Hesin ætlar sær ikki lágan sólargang. (Hesin ætlar sær ikki lítið).
Man lissir ikki ein útróðrardag fyri hoygging. (lissa , forsøma – t.d. arbeiði).
Nú lønkaði hann handa fiskin burtur á borði. (lønka, missa - av kleyvarskapi).
Fingu tit nakran fisk? Nei, tað var kantur í dag. ( kantur (t.d. á útróðri) – fingu lítið og einki).
Tað var tvídráttur á luftini í morgun! (tvídráttur = skýggini reka ímóti hvørjum øðrum – mjørkin heim eftir Fjallinum, men út gjøgnum Mjóhjalla).
Tann, ið ger vøkur sátubørn, fær vakra konu.
Tann, ið dugir væl at piða riv, fær vakra konu.
Nei, eingin seiður í kvøld - ólavsøkuvaml. (lítið at fáa av seiði um ólvasøkuleitið = ólavsøkuvaml).
Eftirgevandi høgætt gevur besta sýni á Slættaratindi
Hann er á villanum í dag. (á villanum = hann/hon leitar eftir lesull).
Tey plagdu at leggja ein bjóra inn í rotuskógvin. (bjóri = bót á rotuskógvi
Teir hava grivið eina úlvagrøv heimi á Heygunum. (úlvagrøv = djúp og ógvuslig grøv).
Hann er líri í kvøld. (líri = feita løn - sagt um tann, ið fekk yvirtíð undir vegarbeiðinum Gjógv/Eiði/Funning umleið 1960).
Nei, tær tosa ikki saman, har er kvarði. (kvarði = ósemja - (kvarði teirra millum).
Hann hevur fingið døgling í morgun, og nú sker hann upp. (døglingur = turkilag, farið av vindi; skera upp = taka hoyggið burturúr).
Eg vil altíð hava nokk av hoyggi pá beráð . (pá beráð = til at taka).
Eg haldi, at tey eldru vóru so nøjsom. ( nøjsom = (kravdu so lítið/nøgd).
Hann var gabbi í skúlanum. (gabbi = ófriðarligur (t.d. í skúlanum).
Hungur er besti kokkur.
Hann/hon er í eplunum. (tekur upp eplir/ella setur niður).
Um tú noktar 99 ferðir og játtar ta 100. ferðina, ert tú betur fyri enn hin, ið játtar 99 ferðir og noktar ta 100. ferðina .
Hasin hevur lítið undir húgvuni. (tápuligur)
Hann/hon er bet. (úttalast =be=d) (bet = Hann/hon er á heysinum/fallit)
Tað sær út til at orðið er komi úr fronskum, sí http://ordnet.dk/ddo/ordbog?query=bet
fra fransk bête 'bæst' fra latin bestia, udtales [ˈbeˀd
"Betydninger 1. ydmygende eller beklageligt resultat; nederlag Beslægtede ordbeta ...vis Beslægtede ordbeta ...skjul vis som grafik (eksternt link) Eksempler lidt af en bet lukningen af Maribo Sygehus som selvstændigt sygehus er en bet for Midtlolland LolFalFt89Lolland-Falsters Folketidende (avis), 1989. 2. mærkbart økonomisk tab Eksempler økonomisk bet Bet til Linnet. Anne Linnet skal grave dybt i sin pengetank for at betale et gigantisk underskud i .. Montmartre HernFbl94Herning Folkeblad (avis), 1994. 3. SPIL bøde eller indskud der skal betales når man har tabt i visse kortspil 3.aSPIL over- eller understik i forhold til en afgivet melding, for hvilket der betales en aftalt sum Går man ned i en Grand eller får for mange stik i en Nolo betales 2 jetons for den første bet og 1 jeton for hver yderligere bet fagb-spil91Peter Lund: Kortspilbogen - Gyldendal, 1991."
Reikurin stóð ikki rætt á honum í morgun. (Hann hevði gron).
Tag verden som et lån til andres kår at lette.
Knívurin lá í handdragnum. (handdrag = ein lítil skuffa/ eitt lítið rúm t.d. undir lokinum á útróðrarskríninum).
Nú skal eg skera tær ein lyklabita. (lyklabiti = tú skert t.d. ein stóran/góðan bita av einum turrum tjógvi og skert síðani nøkur hakk (tvørturum) í bitan, so at hann gerst lættari at tyggja. (hakkini minna um lykilin á hvølpalási)).
Tvætla ikki, hatta er eitt kufluhús. (kufluhús = eitt hús, har einki skil er á nøkrum).
Hann/ hon er ein klótufingur. (klótufingur = ein, ið einki dugir til hendurnar).
Gomul neytakona: Vit høvdu eina pelsu tvørtur um okkum, sum dyllan hvíldi á.
NB! (ein pelsa (kv) = eitt pelsi (h) - somu merking men ikki sama kyn.
Loppur gerast ommur eftir einari nátt.
Hatta segði hann/hon bara upp á viðbaravís. (viðbaravís - (útt. vibbaravís) – uttan at meina nakað við tað).
Ikki loysir tað seg at fara inn til teirra, tí har er súlynda. (súlynda = friður/tey hvíla seg).
Ansa eftir, so tú ikki fært spávla! (spávli = tað at skera spávølu upp í fótin, so at tú ikki fært hongt krovið upp).
Hann var so knibbutur at sparka. knibbutur = kringur og kvikur).
Nú vænti eg, at hann fer skjótt at glinsa. (glinsa?glynsa? = koma. Verður sagt um ein, sum plagar at støkka inn á gólvið dagliga - um somu tíð.
Vit fóru inn til okkara, og tey fóru inn til teirrara.
Vit veiddu síl, og vit veiddu lítlimurtar. (lítlimurtur = ternumurtur).
Hjá okkum fáa hundurin og kettan altið. (altið = avlopið av húsarhaldinum). kelda: Súsanna í Jógvansstovu
"Nei, eg havi ikki sæð nakað lív har í dag, tað hoyrist, at snilda er í húsunum." (snilda = búkilska).
"Nei, eg havi ikki sæð nakað lív har í dag, tað hoyrist, at drúllur er í húsunum." (drúllur = sera leyst lív).
Hann var eftir harum í dag, men hann var Sámal. (Sámal = fekk onga haru).
Hon skuldi skeinkja sær ein drekkamunn, men tá var Tummas í kannuni. (Tummas = tóm kanna).
"Handa ærin má takast, tí hon er so terrut um hálsin." (terrut = ber um hálsin (av elli)).
"Hetta er eitt fitilamb, tí tað hevur skalv á netjuni." (skalvur = tálgin liggur í aldum - ella sum skalvur).
"Nei! Ikki skalt tú krevja nógv av honum, hann brúkar minsta nummar av alpuhúgvu."
"Vilt tú ikki hava okkurt aftur í munnin?" ( = at taka rákan burtur, eftir at hava etið sterkan mat).
"Nei, nú fari eg at fáa mær ein uggara." (uggari = drekkamuður)
"Tá ið eg var smágenta (f. 1921), høvdu vit altíð jólakaku á jólum - og kanska eisini spruttur." (spruttur = vaniljukransar og tær longu)
"Kanst tú skritta mær ein svávulpinn?" (skritta = bresta)
--------------------------
Vær velkommen du ædle gæst,
for syndens skyld du kommen est,
i dette elende ned til mig.
Aldrig kan jeg fuldtakke dig.
(Hetta ørindið sungu tey á Brúnni, tá ið sólin kom aftur á Brúnna eftir ta drúgvu, myrku tíðina. Kelda: Frida í Ólastovu - eftir mammu sína).
-----------------------
Tað vóru nógv avstaðsfólk (affstassfólk) til jarðarferðina í dag.
"Nei, nú haldi eg, at eg fari at støkkja mær nakrar bøkkar." støkkja = velta (bundloysa), so svørðurin vendir niður.
Tá ið sílini hava lagt seg oman á grynkuna undir Brúnni, er kalvin komin inn á sandbotnin. (Klæmint Niðri í Geil).
"Eg sá, at lambið hjá gráu var litkað/likkað/liðkað!" (litkað/likkað/liðkað = hevði skræpu)

robotstxt: allowed

filter: keep


text:
21 lyklaklárar íbúðir, ið eru millum 69 – 88 m2 til støddar (uttandura mát) + goymslurúm. Í niðastu hæddini er somuleiðis eitt stórt og rúmligt vinnuhøli á 133 m2 til støddar (uttanduramát), sum er væl egnað til mong ymisk vinnulig endamál.
6 endaíbúðir eystureftir hava fantastiskt útsýni eystureftir og omaneftir Karlamagnusarbreyt og út yvir Nólsoyarfjørð. 5 endaíbúðir vestureftir hava sera gott útsýni út yvir havnina og góðan sólargang vestureftir. Í flestu íbúðunum er gongd, tvey kømur, køkur og stova í einum við atgongd út á altan og eitt baðirúm.
Íbúðirnar eru arkitektteknaðar, og eru bygdar eftir øllum galdandi forskriftum í Føroyum, og tískil er bæði trappugongd og lyfta í bygninginum, sum ger tað sera brúkaravinarligt, bæði hjá eldri og yngri fólki at búgva í bygninginum. Íbúðirnar hava lága orkunýtslu og eru bygdar í samsvar við nýggju bygningskunngerðina, ið kom í gildi í januar 2017.
Íbúðirnar hava ymiskar støddir, og verða seldar fyri ein útboðsprís úr kr. 1.880 mió.
Stutt er til handils, skúla, barnagarð, vøggustovu, spælipláss, fótbóltsvøll v.m., og eisini er gott busssamband.
Tú hevur møguleika at seta teg á ein bíðilista við at ringja til okkara á tlf: 35 74 00, ella við at senda teldupost til skyn@skyn.fo.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Úrslitalistarnir frá Meistarastevnuni fyri Ung eru ikki komnir enn, men Erling Eidesgaard hevur verið so raskur og gjørt eitt yvirlit av heiðursmerkjabýti grundað á Livetiming.dk. Suðuroyar Svimjifelag vann aftur í ár, men kappingin var tøtt millum liðini.
Heiðursmerkjabýti millum feløg
Mest vinnandi genta gjørdist Kristina Elin Thomsen úr Suðuroyar Svimjifelag, ið bleiv kosin Ársins Stjørnuskot og Ársins Svimjari fyri tveimum vikum síðani. Hon vann 9 gull og 4 silvur, meðan mest vinnandi drongur var Marius Ihlen Gardshodn úr Havnar Svimjifelag, ið sum einstaklingur vann 9 gull og 1 silvur.
Heiðursmerkjabýti millum svimjarar og lið
Heiðursmerkjabýti fyri bólkar er ikki talt saman enn.
Related


text:
Her er startlistin til Føroyameistarastevnuna á stuttgeil 2017, sum verður í Svimjihøllini í Gundadali nú komandi vikuskifti. Ein stevna sum út yvir at vera FM, eisini er síðsta freist at klára kravtíð til Oyggjaleikir í Gotlandi í summar.
Tíðarætlanin er hendan:
- Fríggjamorgun 24. mars frá kl 09:30 – Innleiðandi riðlar
- Fríggjadag 24. mars frá kl 17:00 til 19:00 – Finalur
- Leygarmorgun 25. mars frá kl 09:30 – Innleiðandi riðlar
- Leygarkvøld 25. mars frá kl 19:00 til 21:00 – Finalur
- Sunnumorgun 26. mars frá kl 09:30 – Innleiðandi riðlar
- Sunnudag 26. mars frá kl 17:00 til 19:00 – Finalur
Sí eisini innbjóðingina
Kravtíðir til Oyggjaleikir 2017 síggjast her umframt á heimasíðu SSF.
Tilsamans eru tey 43 kvinnuligir og 30 mannligir svimjarar úr øllum teimum 6 virknu svimjifeløgunum í Føroyum, sum fara at kappast í teimum 42 kappingunum á FM á stuttgeil 2017.
9 svimjarar hava sum er klárað kravtíð til Oyggjaleikir 2017.
Kringvarp Føroya sendir beinleiðis frá øllum trimum finalupørtum.
Hartil ber til at fylgja við úrslitunum beinleiðis her á livetiming.dk


text:
Quick Info→
• Song: (Jatt Shikari)
• Artist: Harvy Sandhu
Jatt Shikari Harvy Sandhu Mp3 Song
Get Select Download Format (64.91 k)
Jatt Shikari Related Songs:
Descriptions:
Jatt Shikari Singer Harvy,jatt shikari,jatt shikari lyrics,jatt shikari harry harinder,jatt shikari song download,jatt shikari new song,jatt shikari status,jatt shikari song lyrics,jatt shikari video,jatt shikari punjabi song,jatt shikari harvy sandhu,jatt shikari harvy sandhu lyrics,jatt shikari harvy sandhu djpunjab,jatt s mp3 Jatt Shikari.


text:
Orð: Hans Andrias Djurhuus
Lag: Regin Dahl
»Nei einki er á hundavakt so gott sum ein skrá,«
so segði gamli Mikkjal, sum á beinkinum lá;
hann sprændi á dúrkið og tagdi eina stund.
Tað var í lýsing, og vit sigldu gjøgnum Hvannasund.
»Mær dámar best á skipi, tá eg siti og skaffi,«
helt ungi Sámal fyri, hann sat og fekk sær kaffi.
Hann beit í ein karving og rópti sum í neyð:
»Á, Harrans flag og malargrót, ein jakslur fór í tvey.«
»Ja, tú mást vera varin, ansa eftir, hvar tú bítur.«
»Á, ligg og tig og ansa sjálvur eftir, hvar tú spýtir.«
So reistist ungi Sámal og upp á dekkið rann.
Tað svørji eg, at aldri sá eg óðari mann.
Hann trampaði og trummaði, tað var sum torusláttur.
Hann bannaði og brummaði, tað var ein harður dráttur.
Men mikkjal lá og flenti: »Eg havi altíð sagt,
at skonrugsbreyð er skaðiligt og helst á hundavakt.«
Við sól um ennið og reyðir allir tindarnir stóðu,
á sondum og í urðum sótu fuglarnir og svóvu;
mær tókti, at ei livdi eg vakrari stund
enn hesa dimmalætting ígjøgnum Hvannasund.


text:
Nú er greitt, hvussu føroyska talvlandsliðið verður mannað á olympiaduni í heyst. Liðið skal kunngerast á samkomu í Sandavági í kvøld, har ið hin árliga steypakappingin millum lið hevur verið í dag.
Hin 43. talvolympiadan verður í Batumi í Georgia í døgunum frá 23. september til 6. oktober í ár.
Føroyar fara á talv-OL við hesari manning:
GM Helgi Dam Ziska 2552
IM John Rødgård 2319
FM Martin Poulsen 2239
FM Carl Eli Samuelsen 2237
FM Olaf Berg 2226
Avboð eru frá trimum telvarum. Høgni Egilstoft Nielsen, Rógvi Egilstoft Nielsen og John Arni Nilssen, sum vóru við í EM- og Small Nations-kappingunum í fjør heyst, fara ikki við til Georgia.
Betri-deild heldur enn OL
Brøðurnir Rógvi og Høgni Egilstoft Nielsen úr Sandavágs Talvfelag høvdu fyri vist styrkt føroyska talvlandsliðið. Teir eru ávikavist nummar tvey og trý á føroyska styrkilistanum – framman fyri bæði John Rødgård og John Arna Nilssen, sum eru altjóða meistarar.
Men vágamenninir fáast eisini við annað enn at telva. Báðir spæla fótbólt í fremstu føroysku deildini. Annar er liðskipari í EB/Streymi, og hin í 07 Vestur. Galdandi fyri báðar er, at teir raðfesta fótbóltin framum telvingina.
Sum telvarar eru báðir ógvuliga gávuríkir, og tað tykist vera lítil ivi um, at teir kunnu ogna sær heitið sum altjóða meistari áðrenn langt um líður. Men fótbólturin krevur rímiligt sítt, og tí verður óivað tvørligt at veita telvingini ta rúmd, ið krevst, skal dreymurin um at gerast altjóða meistari – og kanska stórmeistari við – útinnast.
Føroyski stórmeistarin Helgi Dam Ziska var í líknandi tvístøðu sum yngri, tí hann var íðin fióltónleikari, og spældi eitt nú í Føroya Symfoniorkestri sum blaðungur. Hann sannaði kortini, at skuldi hann røkka sínum máli um at gerast stórmeistari, bar ikki til at fáast við tónleik eisini. Hann legði tí fiólina frá sær um fimtan ára aldur, og fór heilhugaður at telva í staðin.
Styrkt FM-lið
Hyggur tú nærri at OL-liðnum, sæst, at við undantaki av John Rødgård, er talan um FM-manningina hjá Havnar Telvingarfelag. Liðið er eisini næstan meinlíkt OL-liðnum í 2010. Tá var Jóan Hendrik Andreasen við – í hansara stað verður tað nú Martin Poulsen.
Hóast vágamenninir høvdu kunnað styrkt føroyska liðið, so er kortini talan um góða og roynda føroyska manning. Allir fimm hava verið føroyameistarar, og allir hava verið á talv-OL fyrr.
Enn er ikki greitt, hvussu borðrøðin verður á føroyska liðnum. Helgi Dam Ziska er tó sjálvskrivaður á 1. borði, og John Rødgård verður helst á 2. borði.


text:
Tíðindi og dagføringar frá Taxi Bil
Síðsta kapping hesu ferð
Bílegg ein túr við okkum umvegis okkara app og koyr túrin millum 14-02 til og við 17-02, so fá møguleika at vinna ein ferðaseðil fyri 2 á ungdómstúrinum hjá Norrønu, 21-02-2019 í 2 koyggjukamari ... Sí meiraSí minni
3 dagar síðan
Bílegg ein túr við okkum umvegis telefon ella app og koyr túrin millum 07-02 til og við 10-02, so fá møguleika at vinna ein ferðaseðil fyri 2 á ungdómstúrinum hjá Norrønu, 21-02-2019 í 2 koyggjukamari ... Sí meiraSí minni
1 vika síðan
Enn ein kapping hesa vikuna (28-01 til 03/02)

Hvussu nógvar taxa bilar hava vit ?

Frámerk antal undir myndina, og tú hevur møguleika at vinna eina ferð fyri 2 við Norrønu á 2 koyggjukamari. ... Sí meiraSí minni
2 vikur síðan
32 bilar
32 bilar
32 bilar
32 bilar
32 bilar
32 bilar
32 bilar
568 góði siða eg vinna
32 Taxa bilar
Enn ein kapping hesa vikuna (28-01 til 03/02)
Hvussu nógvar taxa bilar hava vit ?
Frámerk antal undir myndina, og tú hevur møguleika at vinna eina ferð fyri 2 við Norrønu á 2 koyggjukamari. ... Sí meiraSí minni
3 vikur síðan
Vinnarar hesa vikuna vóru Eliesar Poulsen, Sanna Antoniussen, Jonni Olsen, Jákubina Thomassen, Jákup Pauli Sigurheim, Sanna Saxov
Eg giti at tit hava 32 taxa bila, hvørki meir ella minnið👍
32 bilar 😉
32 taxa bilar babyyyyy
32 Taxa bilar :)
32 bilar
32 bilar
32 taxabilar
32 taxabilar:)
32 bilar😊
32 bilar😉
32 taxa bilar.
antal 😉
32 taxa bilar
32 taxa bilar
32 :)
32 bilar
29. um eg vinni skal Tara Svalbard eiga hana
Tit hava 32 Hýruvognar 🙂
32 bilar
32 bilar
Tit hava 32 Hýruvognar
32 bilar har 2 eru til 6 ferðandi, 1 til 7 ferðandi og 2 til 8 ferðandi.
32 taxabilar.
32 taxabilar
Airport Shuttle, millum flogvøllin og Tórshavn allar dagar, hjá Bil 😊🚕🛬🛫
Vit heinta teg við hús maks 2 tímar áðrenn tú skal flúgva og koyra teg á flogvøllin, og heinta teg aftur á flogvøllinum, tá flogfarið lendir, og koyra teg heim til dyrnar.
Prísur fyri hvønn vaksnan er 200,-.
Prísur fyri hvørt barnið - 11 ár og yngri - er 100,-.
Prísurin er fyri hvønn veg.
Vit hava ókeypis bilstólar og pútur, og til ber at biðja um hetta, tá bílagt verður.
Bílegg pláss á telefon 32 32 32, á taxi@taxi.fo ella her á Facebook 😀 Vit svara alt samdøgrið.
Um broytingar ella seinkingar eru í flogferðsluni, geva vit tær beinleiðis boð um hetta.
...Koyr trygt og væl við okkum, bæði til og frá flogvøllinum🚕✈ ... Sí meiraSí minni
3 vikur síðan
Airport Shuttle, millum flogvøllin og Tórshavn allar dagar, hjá Bil 😊
Vit heinta teg við hús maks 2 tímar áðrenn tú skal flúgva og koyra teg á flogvøllin, og heinta teg aftur á flogvøllinum, tá flogfarið lendir, og koyra teg heim til dyrnar.
Prísur fyri hvønn vaksnan er 200,-.
Prísur fyri hvørt barnið - 12 ár og yngri - er 100,-.
Prísurin er fyri hvønn veg.
Vit hava ókeypis bilstólar og pútur, og til ber at biðja um hetta, tá bílagt verður.
Bílegg pláss á telefon 32 32 32, á taxi@taxi.fo ella her á Facebook 😀 Vit svara alt samdøgrið.
Um broytingar ella seinkingar eru í flogferðsluni, geva vit tær beinleiðis boð um hetta.
...Koyr trygt og væl við okkum, bæði til og frá flogvøllinum🚕✈ ... Sí meiraSí minni
3 vikur síðan
Enn ein kapping - Vinn cruseferð við Norrønu 21/02 (Vika 4)
Tak eina mynd av okkara 32 bilum har nummarplátan >>Taxi<< er at síggja.
Far inn á instagram - Vit eita >>taxi.bil<<
Frámerk #ring323232 ella #viterutaxi á instagram, og tú hevur møguleika at vinna eina ferð fyri 2 við Norrønu á 2 koyggjukamari.
Vinnarar verða trektir í viku 5 (5 vinnarar) ... Sí meiraSí minni
4 vikur síðan
Vinnara hesa vikuna vóru Teitur Gestsson, Sarita Baldvinsson, Beinir Midjord, Malan Paturson, Sólbjartur Sólbjartur Olsen
36 ;)
Jakobina Vang
Vinn cruseferð við Norrønu 21/02 (Vika 3)
Skriva okkara telefon nummar og tagga tann tú vil hava við á ferðina her, og tú hevur møguleika at vinna eina ferð fyri 2 við Norrønu á 2 koyggjukamari.
Vinnarar verða trektir í viku 4 (5 vinnarar) ... Sí meiraSí minni
1 mánaði síðan
Vinnarar vóru Rógvi D. Kjærbo, Petra Davidsen, Andrias Dam, Ulla Sissel Brandi og Gullbjørg Johansen
323232 Hjørdis 🛳🛍🛒
323232 Jana
323232 Hildur 👊🏻😅
323232 Andrea Guðný Hauksdóttir! tu og hjalgrim kunnu tagga hvønn annan 😘
323232 Iris 😬
323232 Selma OG Iris. Eftir sum eg ikki eri heima sjálvur tá.
323232
Anna petra Winther
323232 Elisabeth Joensen
323232 Sakaris Hansen
323232 Rani Herjónsson Rubeksen
Regin rasmussen 213243
323232 John
323232. Don Terji
323232 Erna Katrin Olsen
265214
323232 Magnar ELLENDERSEN
323232.Anna Dortea Glyvradal
323232 Jan j poulsen
323232 Bjørga Winther
323232Sigurbjørn Niclasen
323232 Eyðun Elttør
323232John Joensen
323232 Katrin Karlsdóttir Johansen
Vinn ferðaseðil fyri 2 til ungdómstúrin 21-02-2019 ... Sí meiraSí minni
1 mánaði síðan
Vinnari í viku 3 vóru - Sámal Jákup Jóhannusarson, Hanna Eivindsdóttir Egholm, Annika Djurhuus, Øivind Solbakk, Niklas Martin Ryggstein og Niclas Niclasen
Keyp innan Sunnukvøldið 13/01 kl. 23:59
Olga TórðardóttirBarbara Joensen????
Rakul Helgadóttir
Johan Randrup Poulsen
Elisabeth Í Geil 😉
Silja Vang Bogadóttir
Roi Dali
Annika Mortensen
Ronja Hilduberg
Vit ynskja øllum eini gleðilig jól og eitt gott nýggjár 🎄 ... Sí meiraSí minni
2 mánaðar síðan
🎉 💫 Takk ✨ Somuleiðis ☄ 🌟
Takk somuleiðis
Takk somuleiðis 🎄🤗
Takk somuleiðis
Takk somuleiðis og gott nýggjár
Takk somuleiðis
Takk somuleiðis
Takk somuleiđis
Taksturin á jólum 2018.
Øllum okkara viðskiftafólkið ynskja vit eini góð og gleðilig jól. Samstundis vilja vit takkað fyri gott samstarv og við vón um framhaldandi gott samstarv.
Vinarliga
BIL ... Sí meiraSí minni
2 mánaðar síðan
Í samstarv við LUUX burturluta vit 2 atgongumerki til “Club 20 kvøld í Luux“ ☺☺
Øll sum bíleggja taxabil á 323232 ella við appini hjá BIL restina av vikuskiftinum, eru við í lutakastinum 🚕🚕
Drigi verður mánakvøldið. 😎😎
Annars kann man ogna sær eitt atgongumerki á :https://ebillett.atgongumerki.fo/webshop/event/825337/order/main. Ikki eru nógv eftir 🚖🚖 ... Sí meiraSí minni
2 mánaðar síðan
Rokan á Sornfelli í kvøld ... Sí meiraSí minni
3 mánaðar síðan
Enn ein nýggjur fínur bilur 🚕🚕 Tillukku Hogni Thomsen ☺ ... Sí meiraSí minni
3 mánaðar síðan
Aftur ein nýggjur bilur. Tillukku Danjal Tausen 🚕🚕🚕 ... Sí meiraSí minni
3 mánaðar síðan
Tillukku við bilinum
Til lukku við bilinum.
Til lukku við bilinum.


text:
Jazz
Jazz tónleikur (kann á føroyskum eisini skrivast djass, djassur, jassur ella jazzur) er eitt slag av afrikanskum-amerikanskum tónleiki, ið byrjaði seint í 19. øld og tíðliga í 20. øld í suðurstatunum í USA, sum ein kombinasjón av evropeiskum harmonitónleiki og afrikanskum tónleikaelementum, eitt nú bláir tónar, impovisasjón, polyrytmur, synkopsjón og swing (swung note).[1] Jazz hevur eisini tikið til sín elementir úr amerikanskum popptónleiki.[2]
Jazzurin spjaddist kring heimin og tók fjølbroyttar tónleikamentanir til sín úr ymiskum londum, regiónum og úr lokalum tónleikamentanum, og harvið komu fleiri serstakir stílir av jazzi: New Orleans jazzur er frá tíðini frá fyrst í 1910-árunum, big band swing, Kansas City jazzur og Gypsy jazzur frá 1930-árunum og 1940-árunum, bebop frá mið-1940-árunum, Afro-Kubanskkur jazzur, West Coast jazzur, ska jazzur, cool jazzur, Indo jazzur, avant-garde jazzur, soul jazzur, modal jazzur, chamber jazzur, fríjazzur, Latínjazzur, smooth jazzur, jazz fusion og jazz-rock, jazz funk, loft jazz, punk jazz, acid jazz, ethno jazz, jazz rap, cyber jazz, M-Base og nu jazz.
Louis Armstrong, ein av kendastu jazztónleikarunum, segði við Bing Crosby í einari útvarpssending, "Ah, swing, well, we used to call it syncopation, then they called it ragtime, then blues, then jazz. Now, it's swing. White folks - yo'all sho is a mess!"[3][4]
Í einari samrøðu í 1988 segði J. J. Johnson, trombonleikari: "Jazz is restless. It won't stay put and it never will".[5]
Søgan[rætta | rætta wikitekst]
Jazzurin mentist í USA, fyrst og fremst kring Mississippideltaðið og í býnum New Orleans har siðbundnar afrikanskar rytmur og arbeiðssangir vóru blandaðir saman við sálmar, marsch'ir og ikki minst kabaret og variete-tónleik úr Evropa. Sjálvt ymisk sløg av etniskum tónleiki vóru týðandi innsløg og gav íblástur, eitt nú írskur fólkatónleikur, ungarskur-jødiskur klezmertónleikur. Jazzurin hevur lutvíst felags søgu og bakgrund sum bluestónleikur, bluegrasstónleikur og countrytónleikur.
Tann fyrsti jazztónleikurin uppstóð í New Orleans, við trompetleikaranum Buddy Bolden sum eitt av teimum kendu nøvnunum síðst í 19. øld. Chicago var ein av býunum, har tann nýggi tónleikurin slóg ígjøgnum, og síðan spjaddist hann skjótt til New York og teirr størru býirnir í Evropa.
Tá ið Jazzurin gjørdist væl umtóktur víða um, sóu hvítir handilsmenn, at tað bar til at vinna pening við hesum tónleikinum. Jazzurin varð býttur sundur í tveir partar: Jazz og Sweet Jass. Man stavaði við 's' og legði afturat 'Sweet' fyri ikki at verða blandað saman við ektaðan svartan jazz. Í jassi var improvisationen eisini tikin burtur, alt skuldi skrivast niður. Júst sum nútíðar "Smooth Jazz", sum hevur sera lítið í felag við jazzimprovisasjón, sjálvt um harmoniskir svingningar og rytmikkur líkjast.
Umleið 1910 kom tað stóra gjøgnumbrotið hjá jazzinum, í sambandi við, at hann var settur saman við tí nýggja dansitónleikinum sum two-step, one-step, foxtrot og onnur nýgg dansisløg. Paul Whiteman gjørdi frá umleið 1916 jazzin populeran í breiðari umhvørvum. Jazzurin kom til Evropa undir fyrra heimskríggi og gjørdist beinanvegin væl dámdur. Jazzurin kom enntá at ávirka tónasmiðir innan klassiska tónleikin sum til dømis Igor Stravinskij, Kurt Weill, Ernst Krenek, Erik Satie og aðrar.[6]
Tær fyrstu kendu jazzinnspælingarnar vóru gjørdar í 1917 av Original Dixieland Jazz Band. Fyrst í 1920-árunum vóru innspælingar gjørdar av eitt nú King Oliver's Orchestra og New Orleans Rhythm Kings. Ein týðandi jazzkomponistur og orkesturleiðari var Ferdinand "Jelly Roll" Morton, við hansara Red Hot Peppers. Hann var upprunaliga ein ragtimepianistur við sínum serstaka spælstíli sum menti eina frælsari synkopering. Í 1938 gjørdi Morton eina røð av innspælingum fyri Library of Congress, har hann framførdi og greiddi frá um menningina hjá jazzinum, bæði við sínum pianospæli og við frágreiðingum.
Jazzur kann býtast upp í fleiri undirbólkar, og við tíðini er jazzur ávirkaður av tónleiki ymsastaðna frá. Orsøkin til hetta er at jazzurin slóg ígjøgnum í fleiri ymiskum mentanum og at improvisasjónin krevur nógv rúm. Ragtime, ein lættur synkoperaður tónleikastílur frá 19. øld og mentist av eitt nú Scott Joplin, var ein av stílsløgunum hjá jazzinum.
Keldur[rætta | rætta wikitekst]
- ↑ Alyn Shipton, A New History of Jazz, 2nd ed., Continuum, 2007, síða 4–5
- ↑ Bill Kirchner, The Oxford Companion to Jazz, Oxford University Press, 2005, Chapter Two.
- ↑ books.google.com, síða 172, heitið: Scott Joplin and the age of ragtime
- ↑ Father of the Blues by William Christopher Handy. 1941 MacMillan page 292
- ↑ J J Johnson continued, "[Jazz] is forever seeking and reaching out and exploring": DownBeat: The Great Jazz Interviews – A 75th Anniversary Anthology: síða 250
- ↑ Bók: Carlquist, Gunnar, útgávuár: 1933, heitið: Svensk uppslagsbok. Bind 14, Malmö, Svensk Uppslagsbok AB, sida 372-73


text:
Fyri vørubil N1 verður goldið 20% í virðisavgjaldi av avgjaldsskylduga virðinum.
Skrásetingarskyldug motorakfør gjalda sbr. § 8, eitt CO2-avgjald í landskassan, tá motorakfarið verður skrásett. CO2-avgjaldið verður ásett eftir, hvussu nógv gramm av CO2 kemur úr motorakfarinum fyri hvønn kilometur (g/km).
Er CO2 útlátið ikki upplýst, ásetir Akstovan CO2 útlátið sambært upplýsingum úr øðrum skipanum á alnótini um tøkniligar upplýsingar á akførum.
Er CO2 útlátið ikki upplýst, og ikki er møguligt at útvega upplýsingarnar á annan hátt, verður eitt umhvørvisavgjald sbr. § 10, stk. 5, á vørubilum ásett við euronorminum sum útrokningargrundalagi.
Dømi (CO2 útlát 244 g/km):
Dømi (CO2 útlát ikki upplýst, men Euro normur í staðin):
Verður vørubilur skrásettur sum persónvognur, áðrenn 10 ár (120 mánaðir) eru gingin frá skrásetingini sum vørbilur, verður virðisavgjaldið goldið sbrt. § 3, stk. 1, lutfalsliga samsvarandi tíðini, sum restar í teimum 120 mánaðunum.


text:
Innbjóðing til Jóansøku á Tvøroyri.
26. Jun 2013
FSR Froðbiar Sóknar Róðrarfelag ...
les meir
Kunning um Jóansøkuna
25. Jun 2013
Gott kvøld Vegna serligar umstøður á Tvøroyri í ár, Vil RSF koma við eitt sindur av kunning, vegna stórar útbygging á kajini. Teinurin sum...
les meir
Startrøðin á Fjarðastevnu 2013
20. Jun 2013
Startrøðin á Skála 22 juni.Barnaróður dreingir 7 Ternan 8 Jómfrúgvin 9 Beinta10 JunkarinTils. 4 bátarBarnaróður gentur 5 Falkur 6 Hulda 7 Títlingur 8 Spógvin...
les meir
Fjarðastevnan á Skála
18. Jun 2013
Til Feløgini!FM-kappróðurin á Fjarðastevnu 2013. Skála róðrarfelag vil við hesum skrivi, bjóða tykkara felag, at verða hjartaliga vælkomin til luttøku í kappróðrinum á Fjarðastevnuni 2013,...
les meir
Startrøðin á Sundalagsstevnu
14. Jun 2013
Startrøðin til FM-róðurin á sundalagsstevnu 2013 Leygardagin 15.Juni, fara 39 bátsmanningar at rógva næsta FM-róðurin í ár. Harumframt vera eisini 13...
les meir
Sundalagsstevnan 2013
13. Jun 2013
Hvalvík tann 9. juni 2013 Til feløgini !! Hvalvíkar Streymnesar Róðrarfelag vil við hesum bjóða øllum róðrarfeløgum hjartaliga vælkomin til...
les meir
Nýggja nevndin
20. Apr 2013
Nevndin hevur skipa seg soleiðis:Meinhard A Hansen form.Sverri Patursson næstform.Høgni Jacobsen skr.Edvard Olsen kassam.Sverri Tórstún nevndarl. ...
les meir
Vestanstevna í Sandavági 2012
11. Jul 2012
Innbjóðing til Róðrarfeløgini Sandavágs Ítróttarfelag vil við hesum bjóða tykkum vælkomin á Vestanstevnu 2012. FM- kappróðurin verður leygardagin 14. Juli kl 15.00....


text:
Maskinmeistarafelagið sum virkin viðspælari
Blaðið hjá Maskinmeistarafelagnum,
Maskinmeistarin, er júst útkomið, og í oddagreinini vísir formaðurin á stóra
týdningin við einum fakfelag sum Maskinmeistarafelagnum.
- Hvussu sært tú upp á eitt fakfelag? Ert tú yvirhøvur limur, ella ert tú ein av teimum, sum heldur, at tíðin er farin frá fakfeløgunum, spyr formaðurin í Maskinmeistarafelagnum, Ólavur Gunnarsson, í oddagreini í nýggjastu útgávuni av blaðnum, Maskinmeistarin.
Og hann svarar sjálvur:
- Hava vit ongan at halda í herðatoppin á arbeiðsgevarunum, so vildu teir uttan iva gjørt sær dælt av støðuni, og korini hjá tí einstaka vildu so við tíðini verið hareftir, sigur hann.
Ólavur Gunnarsson vísir á, at hann mangan rennir seg í onkran, sum fýlist á, at tú fært so lítið fyri limagjaldið. Her heldur formaðurin tað valdast eygað, sum sær.
- Hvussu hevði verið vorðið, um ongin hevði sett fram krøv vegna limirnar – og staðið fast við tey – eisini tá tað brýtur í bæði borð, spyr Ólavur Gunnarsson.
Hann vísir á, at felagið júst hevur gjørt fleiri sáttmálar, bæði á almenna og privata arbeiðsmarknaðinum. Felagið varar av umleið 20 størri og smærri sáttmálum.
- Haraftrat hava vit eina rúgvu at persónsmálum og øðrum uppgávum. Tað kunnu vera tulkingarspurningar um viðurskifti, har ein maskinmeistari til dømis er ósamdur við arbeiðsgevaran.
- Vit eru til fyri limirnar, og vit vildu so fegin gjørt upp aftur meira fyri limir okkara. Tí er ætlanin at skipa fyri ymsum limatiltøkum kring landið, har viðurskifti verða lýst, sum hava felags áhuga, sigur formaðurin í Maskinmeistarafelagnum, Ólavur Gunnarsson.
Kelda: Maskinmeistarin


text:
Krista Mørkøre
Krista Mørkøre (fødd 1998) er ein føroyskur svimjari, sum svimir fyri Ægir og Føroyar (ÍSB). Krista ber brek og svimur tí í kappingum sum eru fyri fólk við breki, brekið hjá Kristu er bólkað sum S10. Hon luttekur tó eisini í vanligum svimjikappingum í Føroyum. Á Ægir Stevnu í februar 2011 vann hon eina bronsunál í 50 metrum frí.[1] Krista fekk í 2007 ein svull í heilan, ið ger at hon hevur lammilsi í høgru síðu av andlitinum og hevur ataxi í høgra armi og beini.
Í 2016 kláraði Krista at kvalifisera seg til EM fyri parasvimjarar, ið varð mánaðarskiftið apríl-mai 2016 og til Paralympisku leikirnir í Rio, ið verða 7. til 18. septembur 2016. Í Rio skal hon svimja 50m, 100m og 400m frísvimjing. Krista svimur undir føroyska Merkinum av tí at ÍSB er fullgyldugur limur, og var við til at stovna IPC.[2]
Innihaldsyvirlit
- 1 Lívsleið innan svimjing
- 2 Keldur
Lívsleið innan svimjing[rætta | rætta wikitekst]
Paralympisku leikir 2016[rætta | rætta wikitekst]
Krista Mørkøre skal luttaka á summar-PL 2016 í Rio de Janeiro. Leikirnir eru frá 7. til 18. september. Tíðirnar eru lokalar tíðir ið eru fýra tímar frammanfyri føroyska tíð.[3] Hon svam hesar tíðir:
- 50m frí innleiðandi við tíðini 32:54
- 100m frí innleiðandi við tíðini 1:12.4
- 400m frí innleiðandi við tíðini 5:18.50
Croatia Open 2016[rætta | rætta wikitekst]
- Silvur í 50 m frísvimjing á langgeil við tíðini 32.41[4]
British National Para Swimming Championships 2015[rætta | rætta wikitekst]
- Gull í 400 frí við tíðini 5:17.07
- Gull í 100 frí við tíðini 1:08.49 (persónligt met)
- Gull í 50 frí við tíðini 31.69 (persónligt met)
- Silvur í 100 bringu við tíðini 1:31.00 (betring av hennara persónliga meti við 2.4 sekundum)[5]
HM 2015 í Glasgow[rætta | rætta wikitekst]
Krista luttók á HM í svimjing fyri brekað, sum varð í døgunum 13. til 19. juli 2015 í Glasgow. Hon luttók í bólkunum S10 og SB9.[6]
- Mánadag 13. juli: Kvinnur 50 frí S10
- Mikudag 15. juli: Kvinnur 100 bringu SB9
- Fríggjadag 17. juli: Kvinnur 100 firvald S10
- Leygardag 18. juli: Kvinnur 100 frí S10
- Sunnudag 20. juli: Kvinnur 400 frí S10
Úrslit[rætta | rætta wikitekst]
Krista vann ikki nakað heiðursmerki, men hon svam sínar til tá bestu tíðir og setti sostatt persónlig met í øllum fýra kappingum, ið hon luttók í.
- Í 50 frí svam hon 32.01 har hennara besta tíð áðrenn hetta var 32.33.
- Í 100 bringu svam hon 1:33.40 har hennara besta tíð var 1:33.43
- Í 100 frí svam hon 1:08.76 har hennara besta tíð var 1:08.91
- Í 400 frí svam hon 5:23.52 har hennara besta tíð var 5:37.52[7]
Danish Open 2015[rætta | rætta wikitekst]
Krista luttók á Danish Open 2015 í Esbjerg í mars 2015.
- Silvur í 200 metra frí við tíðini 2:37.85, ið var persónligt met[8]
Danish Open 2014[rætta | rætta wikitekst]
Krista luttók á Danish Open 2014 í Esbjerg 7.-9. mars 2014. Alt í alt vann Krista 1 gull, 2 silvur og 2 bronsu á hesi stevnu, og setti 7 persónlig met.
- Gull í 50 metrar firvald við tíðini 36.82[9]
- Silvur í 100 firvald við tíðini 1:32.66
- Silvur í 50 m bringu við tíðini 45.09
- Bronsu í 200m frísvimjing við tíðini 2:36:31 (persónligt met) [10]
- Bronsu í 400 m frí við tíðini 05:40.62
NM - International Para Games 2013 í Stokkhólmi[rætta | rætta wikitekst]
Krista luttekur í Norðurlendskari Meistarastevnuni fyri brekað, sum eisini verður nevnd International Para Games 2013 í Stokkhólmi fyrsta vikuskifti í november 2013.[11]
- Bronsu í 400 m frí við tíðini 5:35.77, sum var persónligt met[12]
- 50 m firvald við tíðini 37.72, sum var persónligt met
IDM 2013 í Týsklandi[rætta | rætta wikitekst]
Krista luttók á IDM kapping í Týsklandi í mai 2013, kappingin nevnist 27. Internationale Deutsche Meisterschaften Im Scwimmen Der Behinderten. Hon vann 5 bronsu heiðursmerki.[13] Hon var 14 ára gomul, tá hon luttók í kappingini. Miðja verður ímóti at hon megnar at kvalifisera seg til Paralympisku Leikirnir í Rio í 2016.[14]
German Open 2011 í Berlin[rætta | rætta wikitekst]
Kappingin gekk fyri seg á langgeil, 25. Internationale Deutsche Meisterschaften im Schwimmen. Krista var 12 ára gomul, tá hon luttók í hesi kappingini.
- Silvur í 50 bringu við tíðini 47.01[15]
- Silvur í 100 frí við tíðini 1:15.08
- Silvur í 50 firvald við tíðini 46.42[16]
- Bronsu í 400 frí við tíðini 5:51.29
- bronsu í 200 frí við tíðini 2:48.25
- bronsu í 100 bringu við tíðini 1:42.09
- bronsu í 200 blandað við tíðini 3:28.06
Keldur[rætta | rætta wikitekst]
- ↑ Svimjing.com
- ↑ Portal.fo - Krista Mørkøre við til Paralympisku leikirnar í Rio 2016
- ↑ in.fo - Krista Mørkøre skal til Rio at svimja, Sólvit Nolsø 31. august 2016
- ↑ svimjing.com - Krista silvur í kapping í Kroatia
- ↑ svimjing.com - Krista 2 gull og 1 silvur á British Para Swimming Championships 2015
- ↑ in.fo - Krista Mørkøre á HM fyri fyrstu ferð
- ↑ - Krista setti 4 persónlig met á HM fyri brekað 2015
- ↑ svimjing.com - Krista 2:35.97, silvur og persónligt met á Danish Open 2015
- ↑ titanium-media.de
- ↑ aktuelt.fo, Svimjing: Krista og Magnus vunnu bronsu
- ↑ Svimjing.com, Krista Mørkøre til NM / Stockholm International Para Games 2013
- ↑ Svimjing.com, Krista Mørkøre bronsu í 400 frí á NM í Stokkhólmi
- ↑ Svimjing.com Krista fimm ferðir bronsu á IDM 2013 í Berlin
- ↑ Sportal.fo Krista vunnið fýra heiðursmerki
- ↑ Titanium-media.de
- ↑ Svimjing.com Krista koyrir á í Berlin


text:
Hjá P/F Svend Krosstein kanst tú keypa rør og fittings, sum eisini kunnu brúkast til at gera alskyns møblar, lampur og aðrar brúkslutir.
Vit hava savnað nøkur hugskot á netinum, sum ein lættliga kann gera sjálvur. Tað riggar ofta best, um ein nýtir okkurt gamalt tilfar saman við, sum hugskotini eisini bera boð um.
1. Hill úr gomlum fjalum
2. Klædnarekkja
3. Loftlampa
4. Sjónvarpsborð
5. Borð, bonk og krakkar
6. Song
7. Sofa við luftmadrassu
Allir hesir lutir eru gjørdir við at nýta Kee Klamp fittings og galvaniserað rør. Fyri at fáa eitt annað look kanst tú eisini mála rørini og fittings.
Síggj okkara vøruyvirlit yvir Kee Klamp
Á netinum eru mong onnur hugskot at finna. Googla orðini “kee klamp diy” og tú sært eina rúgvu av hugskotum.


text:
Arbeiðsøki
Psykoterapeutiskar samrøður við einstaklingar, pør og bólkar
Samrøður við ung og vaksin
Faklig vegleiðing/supervisión
Fyrilestrar, skeið og onnur undirvísing
Samrøður
Eg havi samrøður við fólk, ið stríðast við ymsar sálarligar trupulleikar so sum etingarólag, tunglyndi, strongd, avleiðingar av kynsligum ágangi og annað, ið á einhvønn hátt ger lívið trupult.
Mín teoretiska tilgongd er nógv ávirkað av systemiskari og narrativari ástøði. Í mínum arbeiði merkir hetta m.a., at eg í samrøðunum eri upptikin av at skapa frástøðu til sjálvan trupulleikan og á henda hátt at víðka um møguleikarnar hjá tí einstaka aktivt at gera nakað við trupulleikan, ið viðkomandi ynskir at minka um.
Tó er tað mest umráðandi fyri meg, at samrøðurnar eru meiningsfullar hjá tí einstaka, og at tær eru viðvirkandi til ynsktu broytingina, ella orsøkina til sálarfrøðiligu samrøðurnar. Samstarvið er grundleggjandi útgangsstøðið fyri, at samrøðurnar kunnu vera hjálpsamar, og tí nýti eg – áðrenn og aftaná hvørja samrøðu – tvey stutt spurnarbløð, ið gera tað lættari hjá báðum pørtum at fylgja við í, hvønn mun samrøðurnar gera.
Útbúgving
2016: Ph.d. (les meiri um verkætlanina her)
2010: Serútbúgving innan etingarólag
2010: Autorisatión frá Dansk Psykolognævn
2006: Kandidatútbúgving frá universitetinum í Keypmannhavn
Starvsroyndir
Árini 2007-2014 arbeiddi eg sum sálarfrøðingur á Psykoterapeutisk Center Stolpegård (Region Hovedstadens Psykiatri), har eg eisini havi gjøgnumført mína ph.d. verkætlan. Her arbeiddi eg við ambulantari viðgerð av fólki við etingarólagi.
Í Føroyum starvaðist eg 2015-2018 sum sálarfrøðingur á miðnámsskúlaøkinum, har eg arbeiddi við supervisión av lestrarvegleiðarum, samrøðum við næmingum umframt fyribyrgjandi tiltøkum av ymsum slag. Saman við Súsonnu Skaale gjørdi eg í hesi starvssetan eina kanning av sálarheilsuni hjá miðnámsskúlanæmingum - hon kann lesast her.
Umframt sálarfrøðiligar samrøður við einstaklingar, pør, bólkar, familjur og avvarðandi havi eg fingist við undirvísing og skeiðsvirksemi av ymsum slag.
Limaskapir
ICCE: The International Center for Clinical Excellence


text:
07 Vestur kvinnur meistarar í 2. deild
Við sigri í innanhýsis dysti í kvøld, og ársins síðsta, hava kvinnurnar hjá 07 Vestur tryggja sær meistaraheitið í 2. deild, hóast nærmastu kappingarneytarnir enn hava dystir til góðar.
Eftir 14 dystir, hevur lið okkara 35 stig, tær hava vunnið 11, spælt 2 javnar og tapt 1. B-lið okkara, í somu deild, endaðu á 7. plássi.
Hóast nøkur av hinum liðunum enn hava dystir til góðar, kunnu vit næstan heilt víst útvevna okkum til best skorandið liðið eisini, við 51 málum, harav tippskjútti okkara, og liðskipari, Margit M. Kwao, átti tey 14, sum er eitt mál per dyst, í meðal.
Kvinnurnar heintaðu sostatt fyrstu gullmedaljurnar hjá 07 Vestur ár, hjartaliga tillukku!


text:
Higartil hevur tað verið ógreitt hvat hægsta fjallið í Hestoynni er. Sambært kortunum eru bæði Eggjarrók og Múlin 421 m høg.
Tann 25. mai 2018 var Umhvørvisstovan sína árligu starvsfólkaútferð, og hesaferð gekk leiðin út í Hest. Fyri at finna út av hvar hægsta punktið var, varð farið niðan á bæði fjøllini við gps-útgerð, sum við cm neyvleika kann fastleggja hæddir.
Úrslitið av uppmátingini gjørdist sera tætt. Einans 12 cm vóru á muni millum topparnar.
Úrslitið merkir eisini, at bæði Múlin og Eggjarrók ikki longur eru 421 m, men bert 420 m. Hetta kemur tó ikki heilt óvart, tí landið lækkar við tíðini, av tí at vatnstøðan hækkar. Í tíðarskeiðinum frá 1968 til 2009 hækkaði vatnstøðan umleið 8 cm. Hetta svarar til, at vatnstøðan hækkar umleið 2 mm um árið.
Um tú vil hava meira at vita, ert tú vælkomin at seta teg í samband við Stein Fossá, telefon 342400 ella us@us.fo« Aftur
Níggju av tíggu latin inn aftur
15-02-2019
Umhvørvisárinsmeting av biogassverk…
07-02-2019
Granskari til Umhvørvisstovuna
01-02-2019
Ljóðkanning í Kollafirði
15-01-2019
Nýggjársbál
29-12-2018
CO2 útlátið øktist munandi í fjør
17-12-2018
Yvirtøka av kort- og landmátingarmy…
11-12-2018
Viðmerkingar til góðkenning av elpr…
10-12-2018
Nær koma næstu vindmyllurnar?
03-12-2018
Tríggir góðir vinnarafilmar um endu…
06-11-2018


text:
"Eg havi ikki skil fyri politikki, tí havi eg ikki áhugað í tí"... er ein útsøgn, sum ein oftað hoyrir.
Hetta er í roynd og veru ein heldur syrgilig útsøgn, tí politikkur er tað sum ávirkar tí gerandisdag og tína framtíð.
Men er tað løgið at fólk missa hugin at fylgja við og royna, at gera sína ávirkan galdandi? Nei, tað haldi eg ikki, tí hvat hendir á politiska pallinum?
Ein stórur partur av talutíðini hjá politikkaranum tykist at skula brúkast, til at niðurgera hvønn annan ella finna feilir hjá hvørjum øðrum, hetta bert fyri at varveita valdið. Var talan um eina fyritøku var hon langt síðani farin á heysin, um starvsfólkini vóru á sama hátt sum politikarin.
Politikararnir tykjast at hava gloymt, at teir eru valdir at stýra og byggja land - ikki fyri seg sjálvar, men fyri øll... Okkum øll!
Vit áttu at roynt, at stimbrað og stuðla áhugan hjá fólki at fylgja við og komið við okkara íkasti til, hvussu vit kunnu tryggja eit sunt og gott samfelag fyri øll.
Um handilsfyritøkur royndu at lýsa sína vørðu á sama hátt sum politikkarar, eitt nú "lýsa" fíggjarlógina, so hevði áhugin fyri teirra vørðum eisini verði hareftir.
Eg havi roynt at hugt gjøgnum fíggjarlógina. Fyri mær er hon bara "Business as usual”.


text:
Hevur tú hug og evni at gerast partur av Føroya (helst) størsta hýsingar-øki? Og hevur tú áhuga í, at uppbyggja Føroya størsta Linux platform? So er Elektron tað rætta staðið fyri teg.
Elektron hýsir í dag yvir 1000 fysiskar og virtuellar servarar, og økið stendur í vøkstri. Fyri tað mesta, er talan um Windows tøkni, men nú er ein verkætlan í gongd, sum setur í verk Føroya størsta Linux grundvøll.
Elektron hevur tí tørv á einum dugnaligum starvsfólki afturat, at hjálpa okkum við hesum. Vit vilja, at starvsfólk okkara eru eyðkend fyri eldhuga, ábyrgdarkenslu og tænastuhuga, og leita vit eisini eftir hesum í tær.
Førleikar
Tú ert roynd/ur í Microsoft Server tøkni
Tú hevur royndir við Linux
Tú dugir at tosa og skriva føroyskt
Tú hevur royndir við shell scripting (t.d. Powershell, Bash ella líknandi)
Tú ert klár/ur at innganga í eina vaktarskipan, har náttararbeiði kann koma fyri
Gott er, um tú hevur lætt við at seta teg inn í nýggja tøkni
Gott er, um tú kennir til yvirvakingarskipanir, so sum PRTG.
Gott er, um tú hevur royndir úr líknandi starvi.
Arbeiðsuppgávurnar fevna m.a. um
Verða við til at menna Linux ’parkina’ hjá Elektron
Gera og fylgja mannagongdum
Sjálvvirkja rakstraruppgávur
Rapportera rakstrarstatus
Performance optimering
Vit bjóða tær
Elektron raðfestir trivnaðin høgt. Vit ynskja, at tú sum starvsfólk trívist. Tú fært hóskandi avbjóðingar og møguleikan at menna teg fakliga, eins og persónliga. Tú kanst vænta tær eitt dámligt og óformelt samskifti við tínar samstarvsfelagar, har øll eru til reiðar at stuðla tær í tínum arbeiði. Lønin verður avtalað í mun til tínar royndir og útbúgving.
Umsóknarfreist
Umsókn við CV og avriti av møguligum prógvum, skal verða okkum í hendi seinast 15. august og sendast til mikkel@elektron.fo.
Hevur tú spurningar, ert tú vælkomin at venda tær til Mikkel Hansen, deildarleiðara, á tlf. 295239.


text:
Á tingfundinum í morgin, setur Gunvør Balle munnligan fyrispurning til Karsten Hansen um praktikkpláss á heilsuøkinum til sjúkrarøktarfrøðilesandi, og ein spurning til Bjørn Kalsø um upptøku til útbúgvingina í sjúkrarøktarfrøði
Munnligur fyrispurningur settur Bjørn Kalsø um upptøku til útbúgvingina í sjúkrarøktarfrøði:
1. Hvussu nógvar lesandi tekur Setrið upp til sjúkrarøktarfrøði á hvøjum ári?
2. Hvussu nógvir umsøkjarar fáa avslag, hóast tey eru skikkað?
3. Hvat er orsøkin til at fleiri skikkaðir umsøkjarar ikki sleppa inn?
4. Hvat ger landsstýrismaðurin fyri at tryggja at tey, ið ynskja og eru skikkað at lesa sjúkrarøktarfrøði, sleppa inn?
Viðmerkingar:
Heildarætlanin um fólkavøkstur vísir á, at ein hornasteinur í arbeiðinum at skapa fólkavøkstur er at styrkja verandi útbúgvingar og vaksa um útbúgvingartilboðini. Eisini verður sagt, at tað hevur týdning at taka støði í teimum útbúgvingum, vit hava tørv á. Samfelagið hevur eitt kvinnuundirskot og serliga vantar okkum kvinnur undir 40 ár. Tað er eisini ein sannroynd, at nógv fleiri kvinnur enn menn starvast í heilsuverkinum og ynskja at nema sær útbúgving innan hetta øki.
Í 2009 staðfesti Nærverkið, at tørvur fór at vera á fleiri hundrað nýggjum heilsustarvsfólkum komandi árini. Hóast tørvurin er stórur og nógv ynskja at gerast sjúkrarøktarfrøðingar, so merkja sparingar innan heilsuøkið, at avmarkað orka er til at taka sjúkrarøktarlesandi inn í praktikk. Og sum skilst er hetta høvuðsorsøkin til at Setrið ikki tekur fleiri lesandi inn.
Tí er spurningurin um landsstýrismennirnir í heilsumálum og mentamálum eru farnir undir eitt miðvist arbeiði at loysa henda knútin, so fleiri, ið ynskja tað og eru skikkaði, kunnu sleppa inn at lesa sjúkrarøktarfrøði.
14. apríl 2015
Gunvør Balle
Tjóðveldi
Munnligur fyrispurningur settur Karsten Hansen um praktikkpláss á heilsuøkinum til sjúkrarøktarfrøðilesandi:
1. Hvussu nógvar sjúkrarøktarfrøði lesandi tekur heilsuverkið inn í praktikk á hvøjum ári?
2. Hvussu virkar skipanin við praktikkplássum (tvs hvørjir stovnar taka ímóti praktikantum, hvussu er við vegleiðarum o. ø) til sjúkrarøktarfrøði lesandi?
3. Hvat ger landsstýrismaðurin fyri at tryggja, at fleiri sjúkrarøktarfrøðilesandi sleppa í praktikk í heilsuverkinum og harvið tryggjar fleiri,sum ynskja tað, hesa útbúgving?
Viðmerkingar:
Heildarætlanin um fólkavøkstur vísir á, at ein hornasteinur í arbeiðinum at skapa fólkavøkstur er at styrkja verandi útbúgvingar og vaksa um útbúgvingartilboðini. Eisini verður sagt, at tað hevur týdning at taka støði í teimum útbúgvingum, vit hava tørv á. Samfelagið hevur eitt kvinnuundirskot og serliga vantar okkum kvinnur undir 40 ár. Tað er eisini ein sannroynd, at nógv fleiri kvinnur enn menn starvast í heilsuverkinum og ynskja at nema sær útbúgving innan hetta øki.
Í 2009 staðfesti Nærverkið, at tørvur fór at vera á fleiri hundrað nýggjum heilsustarvsfólkum komandi árini. Hóast tørvurin er stórur og nógv ynskja at gerast sjúkrarøktarfrøðingar, so merkja sparingar innan heilsuøkið, at avmarkað orka er til at taka sjúkrarøktarlesandi inn í praktikk. Og sum skilst er hetta høvuðsorsøkin til at Setrið ikki tekur fleiri lesandi inn.
Tí er spurningurin um landsstýrismennirnir í heilsumálum og mentamálum eru farnir undir eitt miðvist arbeiði at loysa henda knútin, so fleiri, ið ynskja tað og eru skikkaði, kunnu sleppa inn at lesa sjúkrarøktarfrøði.
14. apríl 2015
Gunvør Balle
Tjóðveldi


text:
”Oljan er ikki slept enn, og vit mugu varðveita ta vitan vit hava fingið higartil. Jarðfeingi er týðandi stovnur í samfelagnum, og hann hevur nógv annað at takast við eisini enn kolvetnini í undirgrundini,” sigur Poul Michelsen, landsstýrismaður í oljumálum við Útvarpið.
Eftir ein steðg í leitingini síðani 2014 fór Jarðfeingi í 2016 undir at fyrireika eina nýggja útbjóðing til leiting á føroyska landgrunninum. Hon lat upp í 2017 og aftur fyri skjótt hálvum ári síðani. Jarðfeingi fekk eina umsókn. Einki loyvi varð tó latið, tá avtornaði. Síðani hevur verið arbeitt við at evaluera úrslitið og út frá tí at leggja lunnar undir nýggjari leiting. Hetta arbeiði heldur nú fram, til ein nýggjur leistur verður funnin skilst.
Poul Michelsen sigur við Útvarpið, at tað ikki er greitt enn, um játtanin til Jarðfeingi á komandi fíggjarlóg verður minni enn í inniverandi ári. Landsstýrismaðurin sigur, at stovnurin sjálvandi verður noyddur at laga seg eftir umstøðunum, og tað hevur hann eisini skilt, at stovnurin longu hevur gjørt.
4. leitiumfar lat aftur 17. februar. Einki loyvi varð latið eftir tað. Sambært Útvarpinum metir Jarðfeingi høvuðsorsøkina til, at so lítil áhugi er, at oljuvinnan ikki er komin í gongd við leitingarvirksemið aftur, eftir kreppuna, sum tók seg upp í vinnuni eftir stóra prísfallið á olju í 2014.
Jarðfeingi arbeiðir nú við eini sonevndari ”Open Door” skipan tvs., at oljufeløgini kunnu søkja um at leita, tá tey hava hug til tess og brúk fyri tí.
Tað er enn ikki greitt, nær henda skipanin fer av bakkastokki, men Oljuportalurin skilur, at myndugleikarnir nú hyggja at, hvat møguliga skal broytast í sjálvum loyvisgrundarlagnum fyri nýggjari leiting, til tess at gera tað hugaligari og meira áhugavert hjá oljufeløgini at bjóða seg fram at leita á føroyska landgrunninum í framtíðini. Tá tað er fingið uppá pláss, kunnu vit rokna við, at farið verður at marknaðarføra "open door" skipanina yvirfyri altjóða oljufeløgum. Tað verður møguliga einaferð í heyst ella vetur.
Um sama mundið síggja vit, at oljufeløgini, sum arbeiða á Atlantsmótinum, nærkast Føroyum. Í løtuni borar pallurin West Hercules ein brunn einans 3-4 kilometrar frá føroyska markinum. Tað er oljufelagið Siccar Point, sum ger seinastu fyrireikingarnar til at fara undir eina útbygging av Cambo oljuleiðini, sum liggur tætt upp at markinum.
Ragnheðin Ryggsstein, skipari á Esvagt Contender, sum er veitingarskip hjá palli, sum borar við markið. Hann valdi at koma til Føroya at skifta manning heldur enn at fara í útlendska havn.
Borað verður einans fáar kilometrar frá markinum. So oljan er í grannalagnum. Landsstýrismaðurin er tí við gott mót og sigur við Útvarpið, at oljan er ikki slept, hóast læka úrslitið av 4. útbjóðing.
Esvagt Contender her á Havnini


text:
Frásøgn úr Fugloy
Maður og kona høvdu fingið trý ynskir, sum skuldu ganga út. Konan sá eina aðra konu gera blóðmør og ynskti, at hon hevði átt sær eitt langapetti frá henni. Tað var ikki meira enn ynskt, so hevði hon tað. Tá ið hon kom inn aftur til sín sjálvs við langapettinum, spurdi maðurin, hvaðan hon hevði fingið tað. Hon segði, at hon hevði ynskt sær tað frá eini aðrari konu. Tá gjørdist maðurin spinnandi óður og ynskti, at tað hevði staðið fast í nøsini á henni. So varð: langapettið hekk fast har, sum tað var ynskt, og nú vóru eingi onnur ráð uttan at nýta triðja ynskið til at fáa tað burtur aftur. Illa fóru tey ynskini.
Frásøgn: Jóhan Hendrik Matras, Kirkju
Jakob Jakobsen: ”Færøske folkesagn og æventyr”, 1898-1901
Ævintýrið er her endurgivið við stavseting Hammershaimbs.
79 AT 750 A


text:
Høvdu uppiborið javnleik
Eitt stig í dag hevði verið rættvíst fyri bæði liðini. Dysturin var tamur fyri tað mesta, men toftamenn drógu longra stráðið til endans.
Dysturin í dag hevði fyri sovítt onki at siga fyri okkara viðkomandi. Vit hava mist sambandið við ovastu liðini í seinastuni og sum áður nevnt, so hevur tað verið trupult at finna stevið aftur her í endanum av fyrstu hálvu.
Nógv leikbann og skaðar merktu liðið í dag, ið mátti fara aftur í arkivini at manna bonkin umframt at gera avtalur við leikarar í síðstu løtu, so vónirnar vóru ikki tær allarbestu undan dystinum.
Tá tað so kom til stykkis, so merktu vit at B68 vóru at tosa við. Ikki nógv skildi liðini hendan dagin. Givið er at vit spældu heldur varisliga og satsaðu lítið, men hevði tað ikki staðið so illa til sum tað gjørdi í dag, so høvdu 3 stig bestemt ikki verið órealistiskt. Hinvegin hoyrdist eisini at mótsøðuliðið manglaði nakrar lyklaleikarar, so tað var kanska lagt upp til at stigini blivu deild av fyrstan tíð.
So bleiv tó ikki. B68 fær fríspark uttanfyri sekstanmeturin hjá okkum beint áðrenn hálvleik og skotið snittar múrin og snýtir Gerhard í málinum, ið var blivin heintaður í vikuni at standa í mál, nú nógvir skaðar darva hópin. Hann fekk tó onki gjørt við hendan bólt, ið endar í netinum og so er 0-1 til útiliðið.
Annar hálvleikur var fyri tað allarmesta tamur og seinur, við lítlum og ongum møguleikum. Tó fáa vit ein risa møguleika at javnað, tá málmaðurin fer út úr málið sínum í vinstru síðu at forða fremsta leikara hjá okkum, ið sendir bóltin aftur innfyri til Jógvan Drangberg, ið kundi sett bóltin í tómt mál, um hann ikki var akkurát ov høgur hjá honum at móttaka. Ístaðin rakar hann undir bóltin við høvdinum og skallarin fer beint uppum yvirleggjaran.
Møguleikarnir vóru sum heild ógvuliga fáir og tá dómarin floytar av, so hava toftamenn málið, ið skildi liðini á degnum. Tað gjørdist onki við tað.
Steðgur, hvíld og rokeringar
Tað gongur sjón fyri søgn at grundarlagið fyri einum kappingarførum liðið í 1. deild er til staðar hjá B71. Har manglar í, men tað manglar ikki nógv í, áðrenn stabilitetur kann valda á liðnum. Høvdu fleiri av okkara leikarum verið sterkari fyri mentalt enn teir eru, so vóru vit kanska ikki so sperdir sum støðan er. Soleiðis er tað bara og tað er kanska uppá sítt pláss, tá menn hava fingið hvíld og tikist við onnur ting enn fótbólt í nakrar vikur, at teir leikarar, ið tola ringast mótgongdina taka í egnan barm og siga við seg sjálvar um at venja hendan partin av spælinum meira.
Givið er eisini at somu leikarar hava ikki havt optimalar arbeiðsumstøður við tí at hópurin er spentur til brestipunktið, næstan hvørja viku, men hettar burdi ikki verið nakað ókent fyri B71'arar. Vit eru fá og tað er torført at fáa kabalina at ganga upp viðhvørt. Tað má man vera instillaður til tá man letur seg í gult og blátt.
Tá tað so er sagt, so er tað eyðsæð at vit mugu út í steðginum og finna styrk til liðið og gera nakrar broytingar fyri at fáa okkara kappingarár uppaftur at koyra meira optimalt. Leikarar eru troyttir, men steðgurin fer at geva teimum "pustirúm", sum danskarar kalla tað. Málið er at vit hava ein størri hóp og fleiri streingir at spæla uppá, tá kappingin byrjar aftur 04. august heima ímóti HB.
Vit standa saman øll sum ein, annars fara vit í tvíningar. Latið tað ikki blíva tað seinna.
Góðan summarsteðg øll somul og síggjast aftur um ikki so langa tíð!
Drívið á B71!


text:
Italsk fyritøka bjóða 950 mió kr. fyri Smyril. Hetta váttar Henrik Old, landsstýrismaður seinnapartin.
Seinastu dagarnir hava gingið søgur um at umboð fyri italska fyritøku hava hugt eftir Smyrli. Og nú er so eitt sera gott boð komið uppá skipið.
Henrik Old sigur at boðið er somikið gott, at man ikki kann siga nei.
Smyril skiftir ætlandi eigara 1. juni, so vit hava tveir mánaðir til at finna eitt avloysaraskip fyri Smyril, sigur Henrik Old, sum leggur afturat, at hann ætlar at tær 950 mió. kr. skulu setast av til Suðuroyartunnilin, sum nú verður settur á skrá at byrja í 2020.


text:
Bú- og Heimatænastan í Suðuroy søkir eftir heilsuhjálpara í fast starv til heimatænastuna í sunnaru helvt frá 1. juli 2018, ella eftir nærri avtalu.
Talan er um 30 tímar um vikuna. Viðkomandi skal kunna arbeiða úti í økinum og inni á stovnum. Arbeiðstíðirnar eru skiftandi dag – kvøld – nátt – og annað hvørt vikuskifti.
Vit vænta at tú;
- Hevur royndir innan primera økið
- Hevur góð samstarvsevnir
- Hevur telduførleika á brúkarastøði
- Hevur koyrikort til persónbil
Vit bjóða:
- Eitt sjálvstøðugt og fjølbroytt starv har tú er við til at mynda og menna tænastuna í økinum.
- Eitt jaligt og vinarligt arbeiðsumhvørvið
- Eitt starv har tú kanst gera tína áskoðan galdandi.
- Fakliga og persónliga menning
Lønar- og setanartreytir:
Størvini verða sett sambært sáttmála millum KAF og Heilsuhjálparafelag Føroya
Um tú ynskir at vita meir um starvið ert tú vælkomin at ringja til
Beintu Virgarsdóttir deildarleiðara tlf. 793530 ella
Daimi Kjærbo eindarleiðara tlf. 793503
Umsókn: Skrivlig umsókn við avriti av prógvum v.m. skal sendast til:
Bú- og Heimatænastan í Suðuroy
att. Anna Djurhuus, leiðara
Eiðisvegur 28
900 Vágur
Teldupostadressa: bhs@bhs.fo
Umsóknarfreist 27. juni 2018


text:
Sálartyngdur og niðurbrotin diktatorur ?
Soleiðis skrivar Tórbjørn Jacobsen á facebook vanga sínum í kvøld.
Í hesum destruktivu og ókonstruktivu løtum (á tremur av lygusøgum frá fascistarásini R7 og øðrum) helt onkur fyri, at soleiðis kundi ein sálartyngdur og niðurbrotin diktatorur - einaræðisharri - eisini síggja út. Hasin situr nú og lurtar eftir Þór Sigfússyni í Sjávarklasinn. Myndin er tikin í Reykjavík, júst hundrað ár eftir at íslendingar tóku sítt sjálvsagda fullveldi, og eftirsíðan kom Republikkin í 1944. Heimurin bíðar nú eftir okkum.
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Eg vil biðja um treytaleysa umbering
Tey lærdu okkum at elska Frelsaran.
Rættvísgjørdur av trúgv
Hugnaløtan (52) - Gestur: John William Joensen
Húsarannsókn hjá fleiri laksafyritøkum
Prát við Jógvan Poulsen og Tóra Højgaard um politisku støðuna í USA
Er tað ein fyrimunur at kenna tey røttu í Býráðnum?
Páll á Reynatúgvu umhugsar uppskot
R7 Premier League (37) - 18. feb 2019
Svenskt met í stórum afturparti
MYNDARØÐ: Stórur skaði við vøllin við Stórá
Myndarøð: stormur í Vági
At lúgva um sína trúgv eitur Taqiyyah og er loyvt einum muslimi
"Kom á 2069!" (49) - 15. feb 2019
Prát við Hera Mortensen
Prát við Jákup Vestergaard og Bjørt Samuelsen
Jóhann Lützen: Tjóðveldi ger einki við loysingina
Eg veit ikki, um eg fái takkað øllum nóg mikið
Frans pávi játtar, at Pávakirkjan brúkar nonnur sum sex-trælir
Samrøða við Danjal av Rana
Annika Olsen stillar upp
Føroysk genta skal vera maskottur á Anfield týskvøldið
Tíðindi klokkan 12
Lars Løkke Rasmussen sendir heilsan til KOKS og Poul Andrias
Samband
Postboks 226
FO-600 Saltangará


text:
- 6Shares
Aftur í ár er Sangleikabreytin í Fuglafjarðar skúla fegin um at kunna bjóða til ein stóran og spennandi leik. Í døgunum 14. mars til og við 22. mars sýnir breytin fram TARZAN The Musical í Mentanarhúsinum. Sangleikurin er so heilt avgjørt fyri øll – bæði stór og smá. Leikurin, sum er týddur til føroyskt, er bygdur á Disneyteknifilmin frá 1999.
TARZAN hevur alt tað, ein stórur og góður leikur skal hava: Góðan tónleik, sang, sjónleik og dans, og eru tað næmingarnir sjálvir, ið standa fyri øllum – eisini tekniska partinum. Heimskendi Phil Collins framleiddi tónleikin til filmin/leikin, og serliga munnu mong kennast við sera vakra sangin, You'll Be In My Heart.
Tað eru lærararnir, Bárður á Lakjuni og Marjun Djurhuus, ið hava sangleikin undir hond. Umleið 40 10.floks næmingar ganga á Sangleikabreytini í ár. Teir eru úr Fuglafjarðar skúla, Stranda skúla og Skúlanum við Streymin.
Almennu sýningarnar eru:
Mikudagin 14. mars kl. 19:00
Hósdagin 15. mars kl. 19:00
Fríggjadagin 16. mars kl. 19:00
Leygardagin 17. mars kl. 19:00
Sunnudagin 18. mars kl. 16:00 og kl. 19:00
Týsdagin 20. mars kl. 19:00
Mikudagin 21. mars kl. 19:00
Hósdagin 22. mars kl. 19:00
Atgongumerkir til almennu sýningarnar kunnu keypast á atgongumerki.fo , gjøgnum heimasíðuna hjá Mentanarhúsinum ella á kunningarstovuni í Fuglafirði. Prísurin fyri atgongumerkini er 130 kr fyri vaksin og 70 kr fyri børn 12 ár og yngri.


text:
Spæliplássið, ið kommunan í fjør samtykti at gera, er nú so smátt byrjað at taka skap. Spæliplássið verður á økinum ...
Ítróttarhandilin miðskeiðis á Tvøroyri, Sport 24, ger nú umfatandi broytingar í handlinum, ið varð tikin í nýtslu á fyrsta sinni ...
Seinastu vikurnar hava vit umrøtt góðu gongdina í Tvøroyrar Kommunu viðvíkjandi bústaðareftirspurningi og fólkatali. Góða gongdin ...
Sera áhugavert tiltak á Seglloftinum, hin 22. februar kl. 18:30.Meira verður at lesa um tiltakið í næstum - sí skrá.


text:
Sniffilin Nói finnur eitt grátandi risaskrímsl úti í skóginum. Tí noyðist heimkæri Nói við vinum sínum út á eina langa ferð at loysa gátuna um skrímslið, og lílti sniffilin noyðist at vera djarvari, enn hann vanlig er.
Bókin er ein sonn fragd fyri eygu og oyru, skrivað við einum inniligum tóna, sum egnar seg væl til at lesa upp fyri smáum børnum. Samstundis er søgan myndprýdd av einum av fremstu listafólkum okkara, Edward Fuglø, og sigast má, at hetta er hann sloppin væl frá. Bókin er prýdd við stórum myndum og vignettum, og høvuðslitirnir eru bjart reyðir, grønir og gulir.
Aftur


text:
Tiltakið er Avlýst!
Jólakrás Leygarkvøldið 15. desember er avlýst.
Kalvafiskiklógvin og elskuligi meistarakokkurin Gutti Winther, fer at ganda 3 rættir:
Føroyskir brellbitar við makreli, laksi, saltfiski, tarvskjøti úr Stóru Dímun & súltaðum grønmeti. Dipp & breyð
Braisseraðan lambsbógv við leyki, røtum, káli, eplum, urtum & portvínssauce
Sjokuláta, kirsuber, nøtir & jól
Omaná verður leskilig konsert við húsorkestrinum mannaðum av trimum Plúmmarum og gestasangara.
Plúmm eru eitt stuttligt bland av okkara fremstu flogvitum innan tónleikin, teir funnu saman í ungum árum, og hava líka síðan leska tónatystar føroyingar við sínum frámúr góða spæli. Frá poppinum til jassin, saman við Holgari Laumann, ella sum Føstufressar hjá Terja, so hava teir altíð levera føroyskar gourmettónar.
Í húsorkestrinum eru teir tríggir Leivur Thomsen, Arnold Ludvig og Rógvi á Rógvu.
Til jólakvøldini borðreiða teir við jólaligum og hugnaligum løgum, borðin fram saman við einum gesti av ovastu hyll.
Leygarkvøldið 15. desember er tað lokali songfuglurin Bárður á Lakjuni, ið letur drúss á Plúmmið.
Kostnaður fyri tiltakið er: Kr. 780,- Íroknað er matur og konsert, drykkivørður fáast til keyps.


text:
Eitt av heilt stóru mótahittunum í vetur, eru pløgg við puntutum mynstri. Ja, hvat heldur tú?
Eg minnist at eg áður havi hildið hetta verðið eitt sindur giggut, men nú eri eg sum so nógv onnur, fullkomiliga fallin fyri puntunum. Puntuta mynstrið fæst í alskins litum, men tað sum man sær mest av í løtuni, eru tey við gráligum og reyðligum tónum.
Puntarnir hóska seg sera væl til tað einkla setti. Um tú tískil velur ein jakka, sum henda omanfyri, so er ger jakkin mestsum nokk fyri heildarmyndina. Tá er nóg mikið við einum lekkrum svørtum buksum, og einklari blusu til. So puntuta mynstrið hóskar seg heilt sikkurt til basu vøruna, tú frammanundan eigur í skápinum.
Niðanfyri havi eg valgt nakrar av mínum favorittum, sum eg leitaði meg fram til á asos.com. Um tú ynskir at finna fleiri, ber til at søkja eftir pløggum við puntutum mynstri, við at skriva “check” í leitifelti.
Hesin jakkin sær so stílfullur og klassiskur út. Finn hann HER
Víðar buksur eru sum flest kunnugt inn aftur, og eisini við puntutum mynstri. Hesar HER kunnu bæði brúkast til eitt fínt sett, men eisini stylast niður við sneakers, sum á myndini.
Reytt, reytt og reytt! Hesin niðurdeilurin er so kulur. Eg hevði ikki klárað at borðið hann, men wauw! Trýst HER um tú ert fan!
Við fittu flesunum, gerst hesin HER stutti niðurdeilurin eitt sindur kerur, samstundis við at hann hevur tað kula og klassiska puntuta mynstri.
Hesin jakkin, sum mestsum er ein stutt útgáva av tí fyrsta eg vísti tykkum, er baaaarasta so flottur! Tú finnur hann HER
Um tú ikki hevur hug at brúka eina rúgvu av pengum, uppá at fylgja við øllum mótarákunum, so er altíð hent at keypa sær eitt turriklæð. Til dømis hetta HER, sum hevur puntamynstrið, og soleiðis kann pifta jakkan tú hevur liggjandi í skápinum eitt sindur upp.
Gott vikuskifti,
M&K


text:
Leygarkvøldið fer føroyska Beinta Clothier á pall seinastu ferð í leiklutinum sum Candy í leikinum Kærlighed og menneskerester av kanadiumanninum Brad Fraser. Hetta verður somuleiðis seinasta framførslan hjá Beintu á Skuespillerskolen ved Odense Teater, har Beinta eftir fýra spennandi ár nú hevur lokið prógv sum yrkissjónleikari.
Beinta Clothier er ikki heilt heilt óskrivað blað á føroyska sjónleikapallinum. Vit hava upplivað hana í leikum sum Pippi, Pinocchio, Skeyk, Renn fyri vívinum, Einki er sum mammusa gras og Leikhúsjólum, umframt í útisjónleikum á ólavsøku. Og áhugin fyri sjónleiki hevur sambært Beintu altíð verið har.
– Mær hevur altíð dámt at spælt sjónleik. Eg veit ikki um nakað annað arbeiði, har tað eitur, at eg fari at spæla. Eg veit ikki hvat annað, ið eg skuldi gjørt, greiður Beinta frá.
Men hvat er tað, sum bergtekur við sjónleikinum.
– Tað sum fasinerar meg mest við sjónleiki, er sjónleikur er at vísa ein spegil upp á samfelagið og hvussu menniskju eru. Hetta síggi eg sum tí mest fornemmu uppgávuna, sum sjónleikur hevur, og hetta hevur verið mín drívmegi fyri at fáast við sjónleik.
Vildi investera í sjónleikin
Fyri fýra árum síðan tók Beinta lopið úr trygga umhvørvinum í Havn og kenda pallinum í Sjónleikarhúsinum og fór til Odense á sjónleikaraskúla.
– Eg hevði spælt áhugaleik og hevði verið á nógvum skeiðum.Men eg hugsaði, at skal eg liva av hesum, so má eg eisini investera í tað og dyrka tað við at fara á skúla og fáa diplom uppá, at eg eri sjónleikari. Ikki tí man ikki kann spæla sjónleik uttan at vera útbúgvin. Men, ja, hetta ljóðar kanska sum snobbarí, men tað er ein munur á at vera útbúgvin, at taka sær tíð til at læra og so er tað feitt at dyrka okkurt.
Beinta hevði hoyrt gott um almennu sjónleikaraskúlarnar í Danmark, og valdi at royna at søkja inn. Hetta var fyrst og fremst ein avbjóðing ella ein roynd, ið hon gjørdi. Hon kannaði eisini skúlan í Reykjavík, men hesin var við universitetið, og har kravdist student ella HF, og tað hevur Beinta ikki.
– Tað kundi sjálvandi eisini verið spennandi, at fari útum Norðurlond. Men hetta var fyrstu ferð, at eg søkti, og eg visti ikki hvat, ið fór at henda og donsku skúlarnir hevði, eg hoyrt nógv gott um frá fólki, sum høvdu gingið har.
Strævin upptøkuroynd
735 fólk søktu inn á teir tríggjar almennu sjónleikaraskúlarnar og einans átta sluppu inn á hvønn. Hetta setti sín dám á upptøkuroyndirnar, ið Beinta kendi sum øgiliga krevjandi.
– Man føldi nervøsitetin millum fólk. Serliga triðja royndin í Odense, ið vardi fýra dagar, var øgiliga krevjandi. Tá er man ikki so nógv, so man veit, at møguleikin er fyri at sleppa inn, og man verður alla tíðina eygleiddur av teimum, sum avgera um man sleppur inn. Tey siga, at hetta er orsøkin til at vit onga eksamiu hava, tí upptøkuroyndin er ein eksamia. Øll átta, sum sleppa inn, halda eisini vanliga fram øll fýra árini.
– At byrja á sjónleikarskúlanum var heilt forferdiliga yvirveldandi, eg kendi ikki býin, sum eg flutti til og á skúlanum skuldi eg knappiliga fyrihalda meg til sjey fólk, sum eg skuldi deila alt við í fýra ár, greiðir Beinta frá, og júst hetta sambandi við sjey onnur fólk hevur verið sera stórur partur av lívinum hjá Beintu seinastu fýra árini.
– Vit átta eru øgiliga tætt knýtt. Vit hava altíð fingið at vita, at vit vóru átta individualistar, men tá vit arbeiða á gólvinum, arbeiða vit fyri at skapa tí góðu søguna. Vit hava lært at arbeiða saman. Burtursæð frá at sova, hava vit gjørt næstan alt saman hesi fýra árini.
Persónlig menning
Beinta var eisini ovfarin av leistinum, ið frálæran varð løgd til rættis eftir. Rektararin á skúlanum, tá Beinta byrjaði var Lane Lind, ið er gift við Eyðuni Johannesen. Hon hevði verið rektari í 14 ár, og hevði lagt útbúgvingina væl til rættis eftir sínum royndum. Fyrstu árini varð arbeitt nógv við persónligari menning.
– Rektarin segði, at nógvir av hennara javnaldrandi kollegaum høvdu fingið depressiónir og vóru endaðir í misbrúki. Tí vildi hon tryggja sær, at vit kendu munin á leikinum og okkum sjálvum. Man skal ikki hava privatar kenslur við á pallin, tí tað er ikki sjónleikur haldi eg í hvørfall.
– Vit arbeiddu nógv við ikki voldiligari kommunikatión og ein terapeutur var tilknýttur skúlan. Vit lærdu at kommunikera sakliga, uttan at koma við ákærum, greiðir Beinta frá.
Á skúlanum hava tey eisini arbeitt nógv við maskum. Hetta hevur Beinta lært sera nógv av.
– Eg havi funnið útav, hvussu nógv eg ikki visti. Eg lærdi at seta orð á, hvat tey ymisku tingini, sum eg gjørdi, itu og sum eg hevði og dugdi, áðrenn eg kom inn á skúlan.
Føroyar mugu bíða
Seinastu vikuna hava Beinta og hini á hennara ári havt sína endasýning, ið er sjálvur endin á útbúgvini. Leikurin; Kærlighed og menneskerester av kanadiumanninum Brad Fraser er ein leikur úr 80’unum, um menniskju, ið øll eru einsom, tey leita øll eftir ymsikum.
Leikurin er eitt esemble stykki har allir leikararnir fáa nógv pláss. Men leikluturin hjá Beintu sum Candy er ein sentralur leiklutur. Hon er ein kvinna, ið leitar eftir fullkomna manninum. Leikurin verður sýndur á Teater Momentum og verður sýndur seinastu ferðina leygarkvøldið, og tá teppið fer fyri, er Beinta liðug við sjónleikaraútbúgvingina. Men tað er ikki víst, at Beinta verður at síggja á føroyskum palli fyribils.
– Eg vil gjarna heim at arbeiða, men eg flyti ikki heim enn. Sum sjónleikari eru størri avbjóðingar her enn í Føroyum. Eg havi brúkt hesi fýra árini til at fáa danska málið heilt upp á pláss. Eg kenni nógv fólk her og nú vil eg gjarna prøva ting av. Men fyrst ætli eg, at halda eina langa summarfrítíð.
Fyrsta verkætlanin, ið Beinta hevur á skránni, er ein verkætlan, ið hon skal undir í november saman við einum, ið verður liðugur á sjónleikaraskúlanum í Århus í summar.
Beinta um Tjóðpallin
Eg haldi, at tað er gott, at ein Tjóðpallur endiliga er komin. Hopi, at við Tjóðpallinum fer man at síggja hvussu ríkt sjónleikalívið er í Føroyum, og hvussu nógv vilja vera við til at ríka tað. Eg vóni eisini, at Tjóðpallurin kann fáa onnur at útbúgva seg sum sjónleikara. Eisini haldi eg, at Tjóðpallurin kann vera við til at vísa, at man kann brúka sjónleik til annað enn pall og sjónvarp.
Beinta um danir
Eg havi kent meg væl millum danir, hesi árini eg havi búð í Danmark. Men eg haldi ikki, at teir eru eitt so opið eitt fólkaslag. Í summum førum eru tey í øllum førum ikki so opin. Men eg búgvi í Odense, sum er ein eitt sindur lukkaður býur.
Beinta um danska filmslist
Eg haldi, at tað er keðiligt altíð at síggja tey somu andlitini í donskum filmum, Tey brúka ikki nýggj andlit, men eg haldi, at vend er komin í. Filmídnaðurin sær, at fólk eru opin fyri smalu filmunum, tað sum er eksperimentarandi er áhugavert. Nógvir filmar verða gjørdir og góðskan blívur bara betur og betur.
Beinta um Odense
Odense er ein býur, sum stendur í stað. Eg havi ikki tað stóra góða at bera býnum. Eg eri eitt sindur troytt av at verða í einum býi sum næstan bert profilerar seg við H.C. Andersen. Í Odense eru tvey super góð Leikhús, Odense Teater og Teater Momentum, har vit spæla, men fólk vita bert um Odense Teater, sjálvt um Momentum liggur mitt í býnum, tí er tað ergriligt, tá eg hoyri fólk frá býnum siga at onki hendir her. Eg kann ikki siga meg heilt frían fyri at verða blivin áðvirka av at eg gangi í flokki saman við sjey persónum sum øll hava búð í Keypmannahavn, áðrenn tey komu inn á skúlan.